BTW พุ่งแรง 11.54% รับข่าวดีคว้างานใหม่ 2 โครงการ มูลค่ารวม 1.46 พันลบ.
BTW พุ่งแรง 11.54% รับข่าวดีคว้างานใหม่ 2 โครงการ มูลค่ารวม 1.46 พันลบ. โดย ณ เวลา 15.20 น. ราคาอยู่ที่ระดับ 1.16 บาท บวก 0.12 บาท หรือ 11.54% สูงสุดที่ระดับ 1.28 บาท ต่ำสุดที่ระดับ 1.12 บาท ด้วยมูลค่าการซื้อขาย 7.26 ล้านบาท
11 ต.ค. 2562

ผู้สื่อข่าวรายงานว่า ราคาหุ้น บริษัท บีที เวลธ์ อินดัสตรีส์ จำกัด (มหาชน) หรือ BTW ณ เวลา 15.20 น. อยู่ที่ระดับ 1.16 บาท บวก 0.12 บาท หรือ 11.54% สูงสุดที่ระดับ 1.28 บาท ต่ำสุดที่ระดับ 1.12 บาท ด้วยมูลค่าการซื้อขาย 7.26 ล้านบาท

โดยคาดว่าปัจจัยที่ส่งให้ราคาหุ้นปรับตัวเพิ่มขึ้นในวันนี้ เนื่องจาก BTW ได้รับงานงานใหม่จำนวน 2 โครงการ มูลค่า 1.46 พันลบ.
BTW เปิดเผยข้อมูลผ่านระบบสารสนเทศตลากหลักทรัพย์แห่งประเทศไทย (SET) ระบุว่า ในเดือนกันยายนถึงเดือนตุลาคม 2562 บริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัทฯ ได้รับงานโครงการขนาดใหญ่ 2 โครงการ เป็นโครงการในประเทศ 1 โครงการ และโครงการต่างประเทศ 1 โครงการ โดยมีมูลค่าโครงการรวมประมาณ 1,460 ล้านบาท
ประกอบด้วย งานรับจ้างผลิตโครงสร้างเหล็ก งานประกอบท่อโลหะ สายไฟและอุปกรณ์เป็นโมดูลเพื่อขนส่งไปประกอบเป็นโรงกลั่นใหม่ของบริษัท ไทยออยล์ จำกัด (มหาชน) หรือ TOP โครงการ Clean Fuel Project at Sriracha Refinery, Thailand จาก Joint venture (UJV) of Petrofac South East Asia Pte. Ltd., Saipem Singapore Pte. Ltd. and Samsung Engineering (Thailand) Co., Ltd. มูลค่าโครงการ 1,380 ล้านบาท ระยะเวลาโครงการต.ค.2562-ส.ค.2564
พร้อมด้วยงานรับจ้างผลิตโครงสร้างเหล็กในส่วนของหม้อต้มไอน้ำของเครื่องกำเนิดไอน้ำในโรงไฟฟ้าพลังความร้อนร่วม โครงการ GE-Meghnaghat จาก GE POWERSYSTEMS KOREA มูลค่าโครงการ 80 ล้านบาท ระยะเวลาโครงการ ก.ย.2562-มิ.ย.2563